ტისტა
ტისტა (ბენგ. তিস্তা) — მდინარე ინდოეთსა და ბანგლადეშში, ბრაჰმაპუტრის შენაკადი. სათავეს იღებს ინდოეთის შტატ სიკიმში, გადაკვეთს მის თითქმის მთლიან ტერიტორიას. ზურმუხტისფერი მდინარე აყალიბებს საზღვარს სიკიმსა და დასავლეთ ბენგალს შორის, რის შემდეგაც ბანგლადეშის ტერიტორიაზე ბრაჰმაპუტრას ერწყმის. მისი სიგრძე 309 კმ-ია, აუზის ფართობი — 12 540 კმ². მდინარე სათავეს იღებს სიკიმის შტატში, ჰიმალაის მთებში, ჩო-ლამუს ტბიდან, ზღვის დონიდან 5 330 მეტრზე.